
VENDIM
Nr. 672, datë 2.9.2020
PËR DISA NDRYSHIME NË VENDIMIN NR. 54, DATË 5.2.2014, TË KËSHILLIT TË MINISTRAVE, “PËR PËRCAKTIMIN E KRITEREVE, TË PROCEDURËS E TË MËNYRËS SË DHËNIES ME QIRA, ENFITEOZË APO KONTRATA TË TJERA TË PASURISË SHTETËRORE”, TË NDRYSHUAR
Në mbështetje të nenit 100 të Kushtetutës, të nenit 5, të aktit normativ nr. 4, datë 9.7.2008, të Këshillit të Ministrave, “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, të miratuar me ligjin nr. 9967, datë 24.7.2008, të ndryshuar, dhe të neneve 784 e 801, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave
VENDOSI:
I. Në vendimin nr. 54, datë 5.2.2014, të Këshillit të Ministrave, të ndryshuar, bëhen këto ndryshime:
1. Në kreun III “Tarifa dhe vlera dysheme për pasuritë shtetërore që jepen me qira ose enfiteozë” bëhen këto ndryshime:
a) Shkronja “a”, e pikës 1, ndryshohet, si më poshtë vijon:
“a) Për ndërtesat, të cilat quhen të tilla sipas përcaktimeve në aktet ligjore e nënligjore në fuqi, në fushën e planifikimit të territorit, tarifa dysheme e qirasë mujore për metër katror është 0.3% e vlerës mesatare të shitblerjes së banesave, e përcaktuar në udhëzimin përkatës të Këshillit të Ministrave, për miratimin e kostos mesatare të ndërtimit të banesave, nga Enti Kombëtar i Banesave, në fuqi në momentin e dhënies me qira apo enfiteozë të pasurise shtetërore. Shembujt e zbatimit do të parashikohen në udhëzimin e ministrit të Financave dhe Ekonomisë, i cili do të miratohet brenda 30 (tridhjetë) ditëve nga hyrja në fuqi e këtij vendimi.”.
b) Pika 2 ndryshohet, si më poshtë vijon:
“2. Kur jepet me qira ose enfiteozë trualli i lirë, tarifa dysheme e qirasë mujore është sipas aneksit C, bashkëlidhur këtij vendimi.”.
c) Pika 9 ndryshohet, si më poshtë vijon:
“9. Për tunelet dhe vendstrehimet që jepen me qira, tarifa dysheme e qirasë mujore, e përcaktuar në shkronjën “a”, të pikës 1, të këtij kreu, pjesëtohet me 5.”.
2. Tabela A “Tarifat dysheme të qirasë mujore për ndërtesat sipas qarqeve”, shfuqizohet.
3. Dispozitat e këtij vendimi zbatohen për procedurat e shpallura pas hyrjes së tij në fuqi.

II. Ngarkohet Ministria e Financave dhe Ekonomisë për zbatimin e këtij vendimi.

Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR
Erion Braçe
ANEKSI C

TARIFAT DYSHEME TË QIRASË MUJORE PËR TRUALL TË LIRË SIPAS QARQEVE
	QARKU
	SPECIFIKIMI TERRITORIAL
	TARIFA DYSHEME

	Tiranë
	Bashkia Tiranë
	121

	
	Qarku Tiranë
	97

	Berat
	Bashkia Berat
	13

	
	Qarku Berat
	10

	Dibër
	Bashkia Dibër
	10

	
	Qarku Dibër
	8

	Durrës
	Bashkia Durrës
	42

	
	Qarku Durrës
	33

	Elbasan
	Bashkia Elbasan
	40

	
	Qarku Elbasan
	32

	Fier
	Bashkia Fierit
	37

	
	Qarku Fier
	29

	Gjirokastër
	Bashkia Gjirokastër
	15

	
	Qarku Gjirokastër
	12

	Korçë
	Bashkia Korçë
	25

	
	Qarku Korçë
	20

	Kukës
	Bashkia Kukës
	16

	
	Qarku Kukës
	13

	Lezhë
	Bashkia Lezhë
	26

	
	Qarku Lezhë
	20

	Shkodër
	Bashkia Shkodër
	28

	
	Qarku Shkodr
	23

	Vlorë
	Bashkia Vlorë
	29

	
	Qarku Vlorë
	23


2

